b'\n_START_ARTICLE_\nKlimatska naprava\n_START_SECTION_\nZakaj \xc4\x8distiti zrak s klimatsko napravo?\n_START_PARAGRAPH_\nZrak v bivalnih prostorih je onesna\xc5\xbeen in vsebuje ve\xc4\x8d \xc5\xa1kodljivih delcev, kot si sploh lahko predstavljamo. Plesen, bakterije in virusi, pr\xc5\xa1ice, vlaga, kemikalije, \xe2\x80\xa6 Vse to so \xc5\xa1kodljivi dejavniki, ki jih v prostoru niti ne vidimo, vendar mo\xc4\x8dno vplivajo na na\xc5\xa1e zdravje in vsakodnevno po\xc4\x8dutje. Po raziskavah slede\xc4\x8d, dr\xc5\xbei, da je zrak v zaprtih prostorih 2-5x bolj onesna\xc5\xbeen, kot zrak zunaj stavbe. Raziskave so pokazale, da je v zraku, zavesah, prevlekah, preprogah, tapetah in samih stenah ve\xc4\x8d kot 1500 vrst bakterij. Ni zavedanja med ljudmi, da \xc4\x8dlovek samo v eni uri vdihne ve\xc4\x8d kot pol kubi\xc4\x8dnega metra zraka, polnega bakterij in \xc5\xa1kodljivih delcev. V prostoru je potrebno zagotoviti kvaliteten zrak, vla\xc5\xbenost in temperaturo za normalno funkcioniranje in opravljanje vsakodnevnih opravil. In to zagotavlja uporaba klimatske naprave.\n_START_SECTION_\nPrimerjava z elektri\xc4\x8dnimi uporovni grelci\n_START_PARAGRAPH_\nKupci zaradi slabe obve\xc5\xa1\xc4\x8denosti velikokrat kupijo elektri\xc4\x8dni uporovni grelec, tudi \xc4\x8de imajo \xc5\xbee name\xc5\xa1\xc4\x8deno klimatsko napravo. Klimatske naprave so toplotne \xc4\x8drpalke in skoraj vsi modeli lahko tudi ogrevajo. Klime precej bolj efektivno ogrevajo kot npr. elektri\xc4\x8dni uporovni grelci, porabljajo samo tretjino elektri\xc4\x8dne energije za isto dovedeno toploto. Klima po navadi porablja 1000 vatov energije in dovaja 3000 vatov (kdaj tudi ve\xc4\x8d) toplotne energije - medtem ko elektri\xc4\x8dni grelec, ki porablja 1000 vatov, dovaja samo 1000 vatov toplotne energije.'